text:
In chei dîs cà mi è vignût iniment un zûc che o faserin di piçui cun gno fradi e i miei cusins, a cjase di mê none. Une baronade di chês che i fruts a fasin, plui che par tristerie, par une sorte di «curiositât cence dûl».
Mê none e veve une scjaipule grande cun dentri un canarin; un dopodimisdì nô canais, dacuardi, o vierzerin la paurtute. L’intent nol jere tant chel nobil di dâi la libertât ma il gust di viodi une fuide. Il zugut lu vin fat nome un pâr di voltis parcè che la none nus becà e o ‘nt sinterin une sporte. Duncje dopo, vonde. Insome, il canarin al ve un pâr di ocasions ma nol aprofità par fuî.
La Storie (cul S maiuscul, chê dai popui) e je un tic cussì: tant al dipent dal moment li che tu ti cjatis a jessi. Il Friûl tai ultims secui nol à vût tes mans nissune briscule buine: si è simpri cjatât jenfri cumbinazions politichis e economichis che i fasevin cuintri.
Fale i langobarts che i tegnerin cetant a cheste tiare, o cualchi Patriarcje inluminât, no nus è lade masse ben: dongje dal imperi Gjermanic e duncje sot di lui, dongje la espansion de Serenissime e duncje sot di chê, dongje de Austrie tal so plui grant periodi di potence e vie a scugnî ubidî ai mucs, te penisule taliane in plene mode di stâts nazionâi e ju cul «Risorgimento». E, dentri di un stât nazionalistic, la sfortune dal prevalê de vision centralistiche rispiet a chê federaliste e po dopo la sfortune dal fassisim.
Il fondatôr dal nestri gjornâl, Feliç Marchi, la dì de liberazion a Udin – cuant che in vie Vittorio Veneto al metè fûr la bandiere furlane – al pensave che cu la fin dal fassisim finalmentri si sarès podude vierzi une gnove stagjon pai furlans ae insegne di chel che al fò il so slogan: «di bessôi». Purtrop a pene tibiât di une ditature, il Friûl al colà tal mieç de Vuere Frede: deventât l’estrem confin orientâl al veve di jessi il plui talianon di ducj i teritoris talians. Lis aspirazions di Marchi e dai autonomiscj di chê volte a forin contrastadis in dutis lis manieris, e no si fevele nome di cualchi malatie di stagjon come cumò, ma di cjossis plui penzis.
In dì di vuê il periodi al samee gambiât: no sin intun cjanton o sfracheâts jenfri centris di podê ma si cjatìn tal mieç di une Europe che forsit – forsit – e podarès deventâ Europe dai popui. Finalmentri si rive a tirâ flât, stant che la cuarde tor dal cuel dai stâts nazionâi e je daûr a molâsi un tic. La lenghe furlane e rive a chest moment tirant il flât a grops ma e je achi. Adiriture il Friûl al à l’as di briscule di jessi tal mieç dal Ovest svilupât e chel dal Est in svilup.
Ma, magari cussì no, la discussion pe gnove leç sul furlan no nus mostre bielis prospetivis par une autonomie madure, come che e podarès jessi daûr de combinazion storiche. A son propit i sorestants furlans che no difindin la nestre lenghe, che no le calcolin util pal futûr. Come il canarin di mê none, a àn la puarte vierte ma no si inecuarzin. O forsit al è come che a disin dai canarins domestics: a son usâts a vê la mangjative pronte e fûr de scjaipule a muriressin parcè che no son bogns di sostentâsi bessôi. Si pense che adiriture se tu i vierzis la puartute lôr no scjampin, talmentri a son ben usâts a mangjâ e a cjantâ pal paron. Si à di dî a lôr laude, che a son cetant brâfs a sivilotâ e si fasin amirâ par chest.
Par fortune tal cîl furlan a ‘nd è ancje cualchi acuile, che tra l’altri al è il simbul de nestre Patrie. La acuile e à la carataristiche di jessi un uciel che nol svole in trops ma di bessôl, anarchic scuasit, ma potent par vie che al vualme il teritori, lu controle e e sa cjalâ lontan. Come pre Toni, come Feliç Marchi, come Fausto Schiavi, come pre Bepo o pre Checo. Acuilis che a sielzin di svolâ bessolis e no lâ daûr di chel che ur dîs il partît, il trop culturâl, la asociazion. In chei dîs ca nus plâs segnalâ une che si clame Gianfranco D’Aronco. Cumò come cumò si sintin a sberlâ tancj canarins, ma o viodìn ancje cualchidune di chestis che nus mostre il so esempli e la sô grande dignitât.
La dignitât però no je nome des acuilis, ma le varessin compagne i canarins salvadis che a cjantin par sè e no pal paron, viôt chei autoctons des Canariis, fûr de scjaipule. Simpri – come che si diseve – a inecuarzisi che e je vierte…
Dree Venier
Acuilis e canarins............
In chei dîs cà mi è vignût iniment un zûc che o faserin di piçui cun gno fradi e i miei cusins, a cjase di mê none. Une baronade di chês che i fruts a fasin, plui che par tristerie, par une sorte di «curiositât cence dûl».


c: text/html

text:
In 10 agns in fum 7 mil puescj di vore e 1200 aziendis a àn plantât sac e râfs
Se si podès rivâ adore a fâ une stime di tropis cjasis che i furlans a àn fat sù “di bessôi”, al sarès clâr ancje in tiermins statistics che la malatie plui dificil di vuarî in Friûl e je chê dal “mâl dal modon”. No dome daspò dal taramot, ma za tai agns dal boom economic, un grum di emigrants a devin prove de lôr capacitât di muredôrs, marangons, cjarpentîrs, fornasârs tal forest e a tornavin des stagjons di vore par fâ sù la cjase par lôr e pe lôr famee. Il prin an a tacavin cu lis fondis, l’an dopo e vignive la struture, chel dopo ancjemò lis finiduris. In 3-4 agns la cjase e jere finide. E po se al coventave di zontâ alc, no si finive mai di lavorâi parsore: parcè che il “mâl dal modon” de nestre int al è pardabon cence remedi. In ducj i furlans, cui plui cui mancul, si plate un piçul muredôr, che se al pues intivâsi a tirâ sù alc lu fâs cence bati un cei.
Al è clâr duncje che la edilizie e je deventade par fuarce un svant de economie furlane, il fîl de schene dal cuarp produtîf di chenti e la gnervadure stesse dal tiessût sociâl e urbanistic dai nestris paîs. Vê vude une corporazion di professioniscj di nivel alt, di grande competence e dedizion, al à puartât il Friûl a cressi une vore, cuntune cualitât buine des costruzions che e rint avonde buine ancje la cualitât dal nestri “capitâl teritoriâl”, ven a stâi lis infrastruturis publichis e privadis che a stan ae fonde dal nestri vivi di ogni dì.
Cul mileni gnûf dut câs alc si è rot e la crisi e à disfat une storie di cognossince e di valôrs che e vignive di lontan. Intai ultins vincj agns la edilizie e je colade a tocs, pierdint miârs di impleâts, une grande fete di marcjât e soredut viodint sierâ un grum di impresis. La edilizie residenziâl e je in fuart malstâ parcè che la capacitât di spese des fameis e je lade in mancul, l’avignî nol à nuie di ciert e par domandâ bêçs di imprest a une bancje bisugne prin lâ a Madone di Mont (e nol è dit che al basti). La contrazion dai invistiments publics e à fat il rest: lis risorsis a son simpri di mancul e i vincui di belanç simpri di plui (il pat di stabilitât al à stropât dut il flus di bêçs che a jerin destinâts a miorâ il patrimoni public che di dîs agns aromai al sta lant a patràs. Lis impresis dal setôr po a àn simpri plui dificoltât a jessi paiadis e no son pôcs i câs dulà che a àn scugnût sierâ par no jessisi viodudis saldâ lavôrs za fats. No dome dal privât: ancje in Friûl, i timps di paiament des aministrazions publichis no son cuissà ce.
La crisi des costruzions si tire daûr chê dai setôrs dal indot (materiâi, machinaris e implants eletrics, idraulics, di riscjaldament e di condizionament). I dâts a fasin pardabon une vore di impression: in 10 agns a son lâts in fum 7 mil puescj di vore e 1200 aziendis a àn plantât sac e râfs. E a nivel talian si fevele fintremai di 539 mil puescj di vore pierdûts in 10 agns. Un grant scjas, une disgracie cence pâr, che tai ultins doi agns e somee jessisi fermade, ancje se il monitorament dal setôr aromai nol è cussì clâr, stant che tancj a son i disocupâts, ma il mudament des formis di contrat al à fat passâ tancj muredôrs di dipendents a autonoms cu la Partide Iva, situazion che no permet di lei la realtât autentiche dal panorame edîl de nestre regjon. E cree ancje avonde pericul, parcè che a diference di altris setôrs pe ativitât autonome no si domande recuisîts particolârs di organizazion, soliditât finanziarie e formazion su la sigurece. E chi si rive ae cuistion par sigûr no secondarie de ricualificazion e dal inzornament professionâl des risorsis umanis in chest setôr strategjic.
Il benstâ al à rindût i zovins furlans justementri plui esigjents in fat di professionalitât. Un lavôr dûr e plen di fastidi, che si fâs sot de plombe dal soreli di Istât e te ploie e te glace di Invier, nol è plui di chei che a vegnin cjapâts in considerazion de gnove cove di chenti. E cussì al è normâl che la lavoranzie e vegni di in altrò: propit come cuant che i furlans a levin tal forest a lavorâ al puest di todescs, svuizars, francês, cumò a son serps, albanês, bosgnacs, rumens che a lavorin al puest dai furlans. Pensâ ae lôr sigurece, competence e formazion dut câs no je dome cuistion astrate di civiltât, ma al è tal nestri interès precîs. La reson e je avonde clare: chel che lôr a van a costruî al è il patrimoni edilizi dulà che i nestris fîs e i nestris nevôts a laran a stâ. Nus covente che al sedi sigûr e ben fat di int che e dopre materiâi di cualitât e cussience intal lavôr. Stesse robe pe sigurece: i lôr infortunis ju paìn noaltris cul nestri Servizi sanitari, si che duncje evitâju il plui pussibil al è just e necessari. Sui cuvierts, come tes fabrichis, il risi al è alt e nol baste vê lis cjartis a puest: a coventin atenzion e cussience dai pericui che si corin, robis che a vegnin sì de esperience, ma soredut di un percors di educazion che tal timp al è lât simpri plui a pierdisi.
Ce fâ alore par dâ jutori e prospetive gnove a un setôr che nol è di bessôl a patî, se e je vere di fat che ai prins di Avost la Cisl furlane e à fevelât di 67 aziendis in percors di crisi cun 6 mil lavoradôrs in dificoltât, che al è un numar mai viodût in Friûl? Un prin pas indevant tai ultins agns pal setôr des costruzions al è stât dât dai incentîfs pes ristruturazions e pai intervents pal sparagn energjetic dai edificis. Il Stât al à cussì decidût di judâ il setôr e ancje di fâ vignî fûr il “neri”, dant la pussibilitât aes fameis di taiâ i coscj cu la defiscalizazion dal 50 o ancje dal 60 par cent sui intervents di ricualificazion des lôr cjasis. La nestre Regjon e jude a comprâ e a fâ sù une cjase gnove o a recuperâ une vecje, dant 15 mil euros di contribût: nol è tant, e al coventarès fâ di plui.
Timp indaûr Giorgio Cavallo e Sandro Fabbro, intune cunvigne de Afe-Associazione Friuli Europa, a vevin stimât che par tornâ a inviâ in maniere significative il Pil dal nestri teritori, la Regjon e varès di scometi suntun grant program di incentivazion che al dedi un sburt ae edilizie. Un gnûf Plan Marshall che al permeti di tornâ a cressi a chest setôr, l’unic bon di fâ cressi a colp i numars de ocupazion e di slargjâ i beneficis a un indot pardabon consistent.
Cavallo e Fabbro a fasevin cont che un miliart di euros di contribûts a font pierdût in 5 agns, in ratis di 200 milions par ogni anualitât, a varessin podût stiçâ almancul altris 4 miliarts di intervents, cuntun moltiplicadôr dal 400 par cent. Nol somee dut câs che il lôr apel al sedi rivât aes orelis che a contin, parcè che la situazion, ancje se il Guvier talian si svante di vê aprovât un decret “Sbloccacantieri”, no je cambiade masse. Un jutori concret al podarès vignî de adozion di une normative autonome sui apalts che la Regjon e à dit di volê copiâ di chê de Provincie Autonome di Bolzan. La propueste, fate in Consei regjonâl dal Pat pe Autonomie e daurman acetade dal president Fedriga, e varès un dopli vantaç: chel di judâ lis impresis di chenti a vê plui competitivitât e chel di scurtâ i timps e di semplificâ lis proceduris. Ma e je ancjemò une intenzion, e lassâ passâ masse timp al podarès fâle restâ su la cjarte: invezit al è bisugne che cheste leç, cuant che e rivarà, e deventi alc di concret che al fasi il ben dai nestris teritoris. ❚

robotstxt: allowed

filter: keep


text:
16 giugno 2007
In ricuart di pre Toni
Ogni volte che o pensi a lui, mi monte sù une rabie che no dîs.
Trop che al varès podût inmò dî e fâ, o ancje dome conseâ.
Il Friûl al è plui puar, ma la piês robe e je che no si rint cont.
La plui part de classe politiche si free dai furlans e magari cussì no i furlans no si rindin nancje cont... E sarà ancje vere che cul furlan forsit no si va ator pal mont, ma a di chei che a disin cussì jo o domandi, come che al à dit il pari di un gno amì, "Dulà vadial il Friûl cence la lenghe furlane?"
Pre Toni, met une man sul cjâf di chei che a àn di decidi pal nestri popul e fasiur une gracie par che si rindin cont che copant la nestre marilenghe, a copin il nestri popul.
Fasiural capî prin che al sedi masse tart!
12 commenti:
- thermonuke ha detto...
-
In efiets un tic j'ai pensat e, cence fa simpri el mone, o aj ancje cirut di rispuindimi: "Dulà vadial il Friûl cence la lenghe furlane?"
Al va ali che al sta lant di bielza un poc di timp e no mi somee che al vedi masse intenzions di torna indaur o di gambia strade, parceche al di la di un "idome" che forsite cualchi intervent in extremis lu sta salvant o forsite j sta permetint di campa plui a lunc no si sa in crope salùt, ce che si sta sfantant e je une civiltat un mut di vivi un tisut social che al cjatave le so fonde tal friul puar e rural forsite inmo vif fin a 40-50 agns fa, (forsit fin prin dal taramot).
E dut chest nol tornara a creasi dome cul unic leam "veicolar" de lenghe o cul mit dal patriarcje Bertrant ni contant che je une preordinade "spectre" nazionaliste rinasimental e a volut copa el derit di autodeterminazion de opresse nazion furlane.
Ogni tant o lei che le "nazion" e je stade suprimude in non di un interes superior ai timps de cortine di fiar, cule pesant presince di militars a par el cuinfin.... mi par utopie e storie passade.
No ul dati dal otuso ma o dis che lavorant ogni di cul furlan, tabajant ogni di di furlan, impegnati cun cur ancje pe tutele forsite tu viodis un tic nome cun t'un voli poc obietif.
Ducj e sin puartats a fa chescj resonaments, tant par fa le metafore seral, conche o lavoravi t'une imprese che faseve cuvierts, lant ator mi vignive spontaneo di cjala i cuvierts e di chest lu an fat ben, ches mal, cence cjala ce che al jere sot di chel cuviert (une fabriche, une cjase, un cjamp di balis etc...etc...
Eco tu tu cjais un tic masse i cuvierts e talore tu coris el risi di smenteati ce che al e sot, omps, aziendis, puescj par cjatasi, par zua, par viodi le televison, par durmi, par fa une taconade...
Fasin che al esisti el "teletrasporto"
tu ses cul to automobil un tangenzial a udin o in vial tresesin, a un ciert pont "zap" tu ti cjatis in periferie di Padue o Verone o cualchi altre zitat, ce difarence notitu?
Tu sos sentat t'un bar a viodi le television a un cert punt "zap"....
tu ses a viodi i mui de sportive che zuin di balon...."zap"...
tu ses a une sagre di pais "zap"
e alore?
Par che no ti suciedi el "zap" tu as di la li che son prodots "tipics" o li che il tesut social al sta subint el cambaiment mancul di corse o plui tart tipo tai pais de alte cjargne.
In buine sostance tu as di gjavati de normailtat o "isolati" almancut in alc par che no suciedi el ZAP...
Ma in dute sinceritat no viot chest disastri unamitari se pierdin le lenghe furlane, e sara le ultime robe che varin pierdut di une schirei di robes che secont me e vin bileza pierdudes, e che purtrop no tornaran plui (o par furtune come la fan e le migrazion).
Se tu rispuindis cir di no picja dut su cheste ultime frase (e sul furlan che al refude le lenghe parceche j ricuarde le fan e il nono in americhe).
Ultime robe:
Le notizie che il federalism fiscal al permetara ae regjon di preleva dirtetamentri les sos "spettances" de imposizion cence speta el trasferiment dal Stat no ti somejal une biele gnove in tema di autonomie o ti erie scjampade?
E je un bon svincul dal "tramaj dal stat talian" no?
O NO BASTIAL INMO?
- 16/6/07 23:12
- Christian Romanini ha detto...
-
No nol baste!
parcè che a son i furlans che a resonin come te che a àn puartât il Friûl a no volê plui preseâ la impuartance de lenghe furlane.
Nancje a mi mi plâs la fam ni mi plâs che la int a vedi scugnût lassâ la nestre tiere che e jere plene di miserie, par lâ a vore tal forest.
Lis metaforis a son ridutivis, ma eliminâ la lenghe nol è dome "pierdi la ultime robe" di un mont che nol è plui. Al sarès pierdi la identitât de int di chi. Se po cheste robe a ti no ti interesse, il to al reste un parê sogjetîf e no tu mi semeis propit il sogjet ideâl par fâ lezions di obietivitât. E mi semee ancje che nomenâ tant che esemplis Padue o Verone no sedi stade une biele jessude. Achì no sin in Venit e di lôr no vin nuie ce imparâ.
- 17/6/07 00:17
- Christian Romanini ha detto...
-
Dut câs, Thermo, come che ducj a varessin di fâ, jo o feveli des robis che o cognòs miôr e la esperience ancje professionâl dai ultins agns mi à puartât a fâ une analisi de situazion e ancje a fâmi une opinion che e va plui in lâ di un sempliç parê personâl. Probabilmentri se o fasevi il pacôr o il rapresentant di cops o varès fevelât o di pagnuts o di cuvierts...
I onilics (che al varès di jessi il neologjisim par definî chei che a san dut) no mi son tant simpatics, e duncje ancje jo o preferìs discuti di robis che o cognòs e no dome di ce che mi semee. Restant però viert a dâ spazi a ducj i parês, ma cirint si resonâ sui problemis e no su lis ideologjiis che par definizion a crodin di puartâ la veretât assolude simpri e in ogni câs, cence pussibilitât di dialietiche
- 17/6/07 10:17
- thermonuke ha detto...
-
No tu mi as rispuindut!
Tu as cjapat l'esepli dal venit par la fur tema e no tu mi as rispuindut.
Jo o soi un onilic (un tuttologo) tu un specialist e cuindi tu sas ce che tu disis.
Ise cheste le to rispueste?
Ma dula viodistu dute cheste identitat tal vivi di ogni di?
Jo o soi d'acuardi che bisugne tutela les tradizions ma ti torno a di, no sta cjapa dome ad esempli miserie e migrazion, cjale la che je restade le "furlanitat", in pocjes isulis simpri plui pizzulis.
No je ideologje, e je une constatazion, e no che chest mi fasi plase, o che o ritengi che al sedi mior fa l'eutanasie dal furlan e de culture par omologasi a un model che no savin nancje qual che al e e se nus plas masse.
Ma no vioti viers la che nin, ce che di bon e ancje di brut nus sta puartant le strade, el "way of life" che ancje (e no dome) el friul al sta cjapant al e segno di une cierte miopie.
Ma sicome no tu ses stupit e tu viodis vonde ben al ul di che ancje tu (forsite plui di me) tu as un tic di fumate ideologjche.
No rispuindimi, dami dal "tuttologo" onilic? (e ce saressial un onanist-alcolic) e che tu tu ses el specialist lu demostre.
ROMANINI scendi dal pero.
Se tu lu ritegnis tu puedis benissim continua le discusion bessol, cussi no ti darai fastidi cule me ONILISMIE e cule me ideologje, tu ti daras simpri reson (autoreferenzialism) e tu saras libar di dopra lis peraulis plui dificil cence spiegalis.
Ti torni a di che ti preferivi conche tu fasevis les lezionutis di cj e gj che oviamentri tu unilateeralmentri sospindut (forsite e son masse plebeos antifurlans e no val la pene no?).
Continuie bat, continue simpri cun che, da simpri di mangja che mignestre che invewcite di stimula el apetit tu puartaras chej cuatri curios ale ingomie.
Ale fin no tu mi as rispuindut.
Smonte dal Piruçar.
Cun afiet
TherMus
- 17/6/07 14:56
- thermonuke ha detto...
-
il to al reste un parê sogjetîf e no tu mi semeis propit il sogjet ideâl par fâ lezions di obietivitât
magari no lu an fat par furlan ma el me dizionari di sinonimi e contari al dis che sogietif e obietif oviamentri....
cumo pero mi soj stufat, o voj in place, o domandi se san la che o pos cjata un pacôr e par sfoga le me ideologje i tiri un cop pal cjaf...
- 17/6/07 15:12
- Christian Romanini ha detto...
-
Pancôr , thermo, scusimi ma te mê autoreferenzialitât mi jeri dismenteât une letare...
No ti ai rispuindût? Ma se tu tu mi disis che mi plati daûr des peraulis, tu capelis di brut. Jo no ti ai dât dal onilic che al VARèS DI JESSI un che al sa dut [oni- (dut)+lic (cognossidôr)]. Jo no soi un linguist o un lessicolic e duncje o podarès vê ancje falât il neologjisim, ma mi plâs metimi in discussion.
Jo no ti ai dit che stant che "o soi un specialist di un setôr, o ai reson e vonde" e cui che no le pense come me al è un pote: no soi cussì coion di fevelâ cun tante puce sot dal nâs.
Se a ti no ti semee un probleme che un frut al jentre al asîl magari fevelant inmò par furlan e dopo trê angs al ven fûr fevelant dome par talian, ben: content tu... Ma par me e je une tragjedie. Se no altri par une cuestion aritmetiche: la scuele e à di insegnâ e invezit ta chest câs il frut al à pierdût alc e chest jo lu clami "faliment".
Tu tu mi disarâs "Po ben: al à imparât alc altri". Ma jo o crôt che nol vedi pierdude dome une lenghe ma dut un mont e un sisteme di resonâ. Cemût podìno pretindi che un doman i fruts si passionin dal nestri teritori in sens antropologjic dal tiermin, se no rivìn a fâur capî che chest al è un puest diviers dal rest dal stât talian, e che chi l'om al à fat un percors diviers, particolâr che ben o mâl lu à fat rivâ fin in dì di vuê costruint un patrimoni culturâl e identitari li che la lenghe furlane, voie o no, e à vût un pês particolâr grandonon? La mê e sarà ancje ideologjie, ma o pensi che se no vin voie di deventâ dal dut part di chê marmelade omogjenie e indefinide che al riscje di deventâ il mont di vuê, al sedi necessari no pierdi ce che nus caraterize, ce che nus rint particolârs, ce che nus rint speciâi. Dome cussì lis gnovis gjenerazions i tignaran a restâ chi e no a scjampâ vie che "Tant chi o là al è compagn...": No! "Chi o là nol è compagn" e se o volìn che la int e continui a investî achì, che meti chi lis sôs inteligjencis e che a fasi cressi il nestri teritori o vin di fâur capî la impuartance des particolaritâts di chi. Parcè che "chi o lâ" nol è compagn. Ma, come che tu disis tu, "jo o soi sul piruçâr".
Però cui che nol vûl viodi che cheste pierdite di identitât e je une robe brute e tremende al vûl dî che al à il cjâf tal savolon. E stant cul cjâf tal savolon, par fuarce di robis al reste cul cûl par aiar e prin o dopo le cjape tal chel puest.
- 17/6/07 17:23
- Christian Romanini ha detto...
-
E no stâ a fâ masse il permalositi: par une volte che ti ai fat jo un batude ;-)
- 17/6/07 17:25
- thermonuke ha detto...
-
da il nuovo FVG di maggio
IL FONDINO di Mauro Tosoni
I GIORNI DEL PIANTO E DELL'IRA
Possiamo dirci soddisfatti del cambiamento? In gran parte, sì. Il Friuli di oggi è molto più avanzato, l’università marcia a gonfie vele, il friulano - come mostravano i dati dell’Istat che abbiamo pubblicato la settimana scorsa - sembra in grande ripresa. Cominciamo a farci conoscere nel mondo per le teste che formiamo, più che per i mattoni che mettiamo su. .
di Mauro Tosoni
Torna il 6 maggio, torna il ricordo dei giorni terribili e in qualche modo epici del terremoto di 31 anni fa. Furono giorni di pianto e di ira. Scoprire, dopo una notte trascorsa all’adiaccio, che c’erano tanti morti, molti di più di quelli che le prime confuse notizie lasciavano immaginare, fu come prendere un tremendo pugno allo stomaco: il Friuli si risvegliò senza fiato, in preda a un dolore indicibile.
Con il passare dei giorni, con la conta dei morti che sembrava non voler finire mai, il dolore divenne sordo e si mischiò all’ira: prima, contro il terremoto che aveva prodotto quella devastazione, poi contro gli uomini che avevano costruito male, senza regole e in qualche caso speculando, e contro le le istituzioni che avevano lasciato fare, per ignoranza o per complicità.
Quando ripenso a quei giorni, tuttavia - sarà perchè non ho morti miei da ricordare - il ricordo tende ad assumere i toni dell’epica.
A permanere nella mia memoria non è tanto quell’atteggiamento che la retorica ha trasformato nella frase “tirinsi su lis maniis e tornin a fâ su, come prin, miôr di prin”. Rimangono invece molti volti, molte parole, una tensione ideale accomunate tutte da una consapevolezza: che, nel male del terremoto, si presentava al Friuli un’occasione storica per voltare pagina. Un’occasione che il Coordinamento delle tendopoli prima e dei paesi terremotati poi sintetizzò nel concetto che non si doveva semplicemente puntare alla ricostruzione del Friuli com’era, ma alla sua rinascita. Ripensando a quei momenti, alle assemblee in cui si ragionava sulla ricostruzione o si organizzavano le manifestazioni di protesta contro le scelte del governo o della regione che non condividevamo, penso di poter dire parlavamo di rinascita perchè volevamo sottolineare l’importanza delle idee, della cultura, dell’arte, insomma, delle cose immateriali rispetto a quelle materiali.
E’ in questo contesto che c’è stata la riscoperta delle tematiche identitarie oggi così tanto di moda. Sicuramente ha avuto una grande influenza nella riscoperta della lingua friulana il fatto che lo si parlasse nelle assemblee popolari, prima sbattendolo sul grugno dei politici “talianots”, poi facendolo diventare quasi un’abitudine.
Sicuramente l’università del Friuli, per la quale nel dopo terremoto furono raccolte decine di migliaia di firme, deve la sua nascita al grande movimento di opinione che si sviluppo nei mesi immediatamente successivi.
Possiamo dirci soddisfatti del cambiamento? In gran parte, sì. Il Friuli di oggi è molto più avanzato, l’università marcia a gonfie vele, il friulano - come mostravano i dati dell’Istat che abbiamo pubblicato la settimana scorsa - sembra in grande ripresa. Cominciamo a farci conoscere nel mondo per le teste che formiamo, più che per i mattoni che mettiamo su.
Insomma, sul piano delle idee a cui tanto tenevamo, il cambiamento c’è stato, eccome. Poco mi sembra sia cambiato sull’altro grande tema che appassionò allora le nostre riunioni: l’uso del territorio. Un territorio attraversato - oggi come allora - occupato da oggetti estranei, oggi come allora. Insomma, usato.
L’unica differenza riguarda il cemento. Oggi ce n’è un bel po’ di più.
- 17/6/07 21:38
- thermonuke ha detto...
-
Al jentre un poc tosoni ma mi plaseve...
Domande, mi visi che la to mame e a lavorat par un biel poc di timp t'un fôr di pan.
Se une buinore, conche tu levis inmo a scuele ti ves dite:
"Dai Christian spesee bef el lat, cjape su el russaç che ti puarti a cjapa el torpedon par la a scuele. Ma moviti! Che o soj tarde tu sas che o ai di la li dal pancôr! Dai che se o rivi a cjase adore usgniot ti fas un razut cule polente"
Cemut le varestu cjalade?
Pancôr?!?!
ma atu mai sintut a tabaja di Guido palote, di berto el fornar?
Forsite al a un tic reson patui, ches furlan inteletual nol e il ver furlan.... ma e vin za discutut.
- 17/6/07 22:22
- Christian Romanini ha detto...
-
Mandi thermo.
sì, mê mari e à lavorât par agns intun for.
Ma ti siguri che a buinore no mi à mai dit chestis robis. Ma no parcè che no fevelave cun me: semplicementri che cuant che o vevi di lâ a scuele, a chê ore al jere za di oris che e jere a vore, e jo fin di piçul mi soi simpri rangjât bessôl. Su Patui o vin za fevelât e sul fat che tu continuedis a messedâ simpri la stesse cuestion, mi fâs pensâ che no rivarai a fâti gambiâ idee. Ma nancje tu a mi. La ignorance (tal sens etimologjic dal tiermin, no stâ a rabiâti) e je un mâl che al masane sot vie. Tant che spes denant a robis gnovis (che dopo dut, a son gnovis dome par cui che no lis sa) al risulte plui facil dî "Ce robe ise? Ce porcarie: miôr restâ come che si è, tant al è compagn" invezit che ameti che si pues imparâ simpri, soredut cuant che il sisteme scolastic che nus à tirât sù al à simpri trascurât ciertis tematichis. E alore jo o domandi: stant che cun chescj imprescj si rive a cjatâ ce che fin cumò no si à cjatât, isal il câs di continuâ a freâsi o si puedial fermâ la derive e se ancje si impare cualchi peraule gnove nol è un mâl? E nol è un furlan inteletuâl, ma semplicementri furlan. E come dutis lis lenghis al à i sinonims...
- 18/6/07 01:05
- thermonuke ha detto...
-
Bon, o vuei che al sedi clar che no intindevi impaciami dai afars tiei cul "pancôr" o volevi dome di che a majan nissun lu clame cussi, nancje un dal mistir.
dut cas doman o voi li di Midene e i dis:
"Pistôr dami doi tocs di pan!"
e chel:
Impostôr a cui?
al ven di ca dal banc e mi mole dos papines.
Daspo o voi li di Foscjat e i dis:
"Dipo pec doi pagnuts!"
e chel:
Bec a cui?
al ven di ca dal banc e mi mole quatri papines.
E jo ur dis: ignorants! (tal sens di cognossince) e son sinonims!
E lor mo dan el sinonim di sis papines, vignaress a stai vot patas...
O scugni ve gust di tati cule pale no? :-D
(Sumosu)
SE mi da une pidade però o ven a tornate
- 18/6/07 01:50
- Janez Erat ha detto...
-
Dutis lis lenghis leterariis ancje il talian, todesc, sloven, ongjarês e v.i. a dopravin (simpri) e a doprin neologjisims e archaisims tant che imprescj par difindi la lenghe di influencis forestis.
Di fat i lenghis modernis (almancul in Europe), si pues dîlu, a son dutis lenghis inteletuâls, artificiâls - ancje il talian e il sloven.
Parcè no dâ al furlan chel istès dirit di jessi une lenghe leterarie ven a dî inteletuâl e artificiâl?
ps.
onilic, onisof...
o ai cjatât ancjemò: omnisient
(Gjornâl Furlan des Siencis 4. 2003, 133-146)
o forsit plui furlan:
dutsient???
Par sloven o disin: "vseved"
....
e ve ca un neologjisim!
- 23/6/07 16:00


text:
08 agosto 2010
Chel Diablo di Pelù
Finalmentri i riff di Ghigo Renzulli e la vosone di Piero Pelù si son tornâts a cjatâ sul stes palc e il risultât al è stât "rock & roll" come pôcs a san fâlu vuê come vuê par talian.
Une reunion che lis lenghis velenosis a àn definît di oportunitât, ma che chei 6mil che ju àn sintûts a puedin testemoneâ che la alchimie musicâl e je simpri chê: potente come la vôs dal diabolic Pelù, un vêr "animâl" su la sene, cjaveli lunc, forsit un tic di grîs ma presince e grinte che a strissinin. Une batude par furlan "Popul dal Friûl!" par saludâ vierzint il conciert (come che mi à ricuardât ancje Ninine), e po dopo vie par passe 2 oris.
E no dome musiche: o soi restât impressionât ancje dai messaçs che tra une cjançon e chê altre a son stâts mandâts. Politiche, impegn sociâl (a proposit us segnali la Onde Verde Iraniane, moviment che al conteste Ahmadinejad president dal Iran), contestazion de jerarchie laiche e religjose, ma soredut "voie di no sbassâ il cjâf" denant dai sorestants e cuintri i mieçs di distrazion di masse. Si pues jessi plui o mancul dacuardi, ma si scuen dâi at che il spirt libar fiorentin al à carisme e cjâf.
E par furtune, il spetacul al à inmò di scomençâ...
1 commento:
- Venusia ha detto...
-
Tu ti sês dismenteât di dî che Piero al è vignût fûr sul palc esordint cussì: "Popul dal Friûl"!!!
=D
- 9/8/10 18:35


text:
Intal so ultin documentari, Marco D’Agostini
al conte pre Gjilbert Pressac e la sô ricercjie
Un viaç ae discuvierte de origjinalitât dal popul furlan, in gracie dal lavôr di un studiôs che, doprant une metodologjie interdissiplinâr, al à puartât a slargjâ i orizonts de ricercje. Chest al è ce che “Incanto”, il documentari sul lavôr di pre Gjilbert Pressac, musicolic e storic, al à lassât a Marco D’Agostini, autôr e regjist dal video, une produzion Agherose.
D’Agostini, professôr a contrat di Regjie e Montaç video ae Universitât di Udin, al è un dai zovins documentariscj plui interessants in circolazion, za autôr di diviers cines, e al à intivât Pressac cuant che al lavorave par produsi il documentari
“I volti spirituali del Friuli”. In chê suaze nol podeve no vê a ce fâ cu la ricercje di Pressac che, tra i agns ‘80 e ‘90 dal secul passât, al à sfolmenât l’ambient musicologjic e storiografic dal Friûl, no restant dut câs sierât dentri dal ambient academic, ma rivant a comunicâ il gust di une storie origjinâl dal cristianisim in Friûl ancje ae int no studiade. Pressac al ipotizave che la fede cristiane e fos rivade a Aquilee no di Rome, ma di un trop di ebreus convertîts che a stavin a Alessandrie di Egjit, cognossûts cul non di terapeutis, che a vevin une lôr liturgjie particolâr dulà che ancje il bal al veve une part impuartante e che a vivevin in comunitâts di oms e feminis fûr de citât. Stant a Pressac, chest al puartà ae nassite in Friûl di un cristianisim vivût soredut in campagne e viert a une vision di salvece universâl.
«Jo no cognossevi Pressac e o soi partît scuasit dal nuie – al conte D’Agostini -, cussì il lavôr di svicinament ae sô opare al è stât lunc e al è avignût in graciis dal rapuart cun Luca De Clara, leint tal 2015 la opare omnie che lui al veve curât dai lavôrs di Pressac. Dal studiôs mi à colpît la sô capacitât di lâ fûr dai schemis de ricercje, fondantsi no dome sui tescj scrits, ma costruint ipotesis di lavôr cul lâ a cirî olmis sul teritori, intal paisaç, inte toponomastiche e intes espressions musicâls e cirint confermis sul cjamp aes sôs teoriis. Un secont aspiet che mi è restât dentri al è la sô capacitât di lâ cuintri lis sigurecis de cognossince par scuvierzi i elements di une identitât dal popul furlan che e à carateristichis particolârs come chê de rusticitas, che e met adun l’amôr pe semplicitât e pe vite in campagne cul rispiet pes culturis e cuntune grande rafinatece culturâl come che a testemonein lis carateristichis de musiche popolâr e sacre dal Friûl».
__
Ce imagjin dal Friûl vegnie fûr dal so documentari?
«Nuie di nostalgjic. O ai intervistât personis che a fevelavin di Pressac come se al fos ancjemò vîf e chest nus fâs capî la atualitât dal so pinsîr. Lu ai viodût ancje ae prime proiezion dal documentari (un miâr lis personis presintis a Aquilee) dulà che o ai incuintrât tante int interessade a aprofondî i temis des ricercjis di Pressac. O soi restât a scuvierzi che a son tantis lis personis che a àn cognossût il studiôs e che a son interessadis a imparâ e a pandi la storie dal Friûl, che e je une vore peade ae storie di Aquilee che tancj no cognossin e che invezit e da sugjestions grandononis».
__
Il biel di Pressac al è che al proponeve tesis inmagantis e, ancje se no si è sigûrs che a sedin veris in maniere sientifiche, al è biel crodi a chês teoriis.
«Lui al proponeve une tesi, se al jere cualchidun che al intindeve di dineâ lis sôs tesis lui al jere content, al jere viert al confront par amôr de veretât. Chest al è il spirt dal vêr ricercjadôr. Al è clâr che intal cine o presenti une clâf di leture, ma il video nol à une fin, al vûl stiçâ a une viertidure a ricercjis gnovis».
__
Ancje par chest, tal documentari al interviste une ricercjadore de Universitât dal Friûl, Emanuela Colombi, che e critiche il lavôr di Pressac.
«Mi someave just, pal aspiet inteletuâl, di proponi ancje une posizion critiche parcè che o savevi che il so lavôr e la sô metodologjie a son stâts criticâts. Cheste sielte no je plasude a plui di cualchidun che al preferive che o metès dome lis tesis dal studiôs di Turide».
__
E je une vore pressachiane la sielte di meti une seconde vôs, e je come il cjant dai terapeutis studiâts dal musicolic, che a cjantavin in doi côrs.
«Vere, ancje parcè che intun video di une ore no tu puedis pensâ di sierâ un discors sul lavôr di Pressac. Il film al vûl jessi dome une puarte vierte suntun mont di esplorâ».
__
“Incanto” isal adat par jessi proietât intes scuelis?
«Sigûr, lu vin pensât cun cheste finalitât. Al è un lavôr fat par cui che nol cognòs Pressac, struturât soredut pai zovins: di fat o vin metût dentri dai slizeriments intune narazion che e conte di aspiets impegnatîfs de storie dal Friûl; o ai volût inserî dai tocs musicâi di Glauco Venier e de corâl “Candotti”, fondade di Pressac. Cun di plui o vin zontât une animazion che e conte dal viaç di membris de sete dai terapeutis di Alessandrie di Egjit fin a Aquilee e che, secont Pressac, a varessin puartât il cristianisim chenti. O crôt che la cognossince dal lavôr dal studiôs e puarti a une cussience plui fuarte de nestre identitât e che cheste e varès di puartâ a une cognossince des altris culturis e, duncje, a une viertidure ae diversitât».
D’Agostini e la cjase di produzion Agherose a stan za lavorant pe proiezion tai istitûts scolastics dal Friûl te prossime sierade. Cun di plui si previodin ancje jessudis sul teritori a scomençâ probabilmentri dai lûcs leâts a Pressac: Sedean, Codroip e Udin. Par savê di plui si pues cjalâ inte sezion “Eventi” dal sît de Forum (www.forumeditrice.it), la cjase editore che e distribuìs il documentari.❚
Marco Tempo


text:
Une dì di Istât al è vignût un grant temporâl, di chei cun lamps e tons e un fuart aiar, che al someave nol ves di finî plui, cussì, passade la burlace, l’aiar al jere plui fresc, dut al jere bagnât di ploie, dut al lusive plui net, tal cîl si tornave a viodi il soreli e tal celest i nûi sglonfs e blancs a someavin fats di pane, altissims viers soreli jevât, un grant arc di S. Marc al colorave il cîl denant dai nûi che sot a vevin ancjemò il colôr de ploie che si jere spostade a orient e viers lis monts. Cussì nô fruts o tornavin fûr te strade a zuiâ, contents di cjatâsi di gnûf dopo la polse.
Sul marcjepît, tal mieç dai claps, sot dal mûr o ai viodût une magle nere. Cu la curiositât dai fruts mi soi pleade a cjalâ miôr e o ai dât une berlade… e jere une cisile.
Dute bagnade, plene di frêt e tremave dute, no rivave a movisi, tant che le ai cjapade in man cence fature e le ai puartade a cjase.
Le ai suiade cuntun peçot net, si è lassade fâ, no voleve aghe, e stave ferme , intant si jere fate sere, jo dute preocupade o soi lade a durmî sigure che te gnot e sarès muarte cence podê fâ nuie par jê.
La gnot e je passade e la matine mê pari mi à sveât, al veve in man la cisile vive, cu lis plumis sutis, neris e lustris, al voleve che le molàs pal barcon che al dave su la place dal paîs.
Cussì mi à dât in man la cisile, al a viert i barcons, il soreli al jere za alt e la lûs de matine e jere calme e sflandorose; jo, cu la cisile in man, mi soi metude sul barcon, o ai alçât i braçuts e o ai viert lis manutis, jê e je restade par un moment ferme tes mês mans… e à dite “cilì” e e je sparide te lûs!
di Isa Dorigo
#83


text:
Curiosant ca e là, dopo la jessude dai risultâts dal plui impuartant ricognossiment leterari par la narative in lenghe furlane, il San Simon, o vin fat câs che ancje se il premi al è stât assegnât e se e somee che sedi un cualchi miiorament intal numar des oparis presentadis, la situazion leterarie de narative furlane no pâr jessi saltade fûr di chê situazion comatose che si cjacarave l’an passât.
SANT SIMON AL VA INDEVANT di Maurizio Biasizzo
A votâ te jurie a jerin Franco Marchetta, Mario Turello e Carlo Tolazzi.
Daspò dal davoi dal an passât e dutis chês polemichis che a son stadis, la jurie e veve di frontâ gruessis spietis. Di une bande e veve di mantignî la coerence te rigorose vision de leterature che e sta puartant indenant, di chê altre e podeve pesâ la pression dai tancj che si spietavin che un premi al vignìs in ogni câs dât, cuasi che al fos fondamentâl par dimostrâ che la leterature furlane e je ancjemò vive.
Jessint passât dome un an dificilmentri il senari di font al podeve gambiâ e i dubis e lis pôris a jerin tancj. Di fat inte motivazion dal premi assegnât si nase une sodisfazion dome parziâl pe opare premiade, si à di dî però che la jurie e à vût il coragjo, a diference dai ultins agns, di assegnâ la vitorie ae unanimitât. In sumis no varìn la opare mestre, ma o vin un scrit dignitôs che si larà a publicâ.
Il grant merit dal premi leterari di Codroip al è propit chest: i lavôrs premiâts a vegnin publicâts. La impuartance di une robe cussì si note soredut in chei moments, come chel dal dì di vuê, dulà che o vin une diminuzion dramatiche dai finanziaments pe culture e pal furlan, e i spazis par gnovis publicazions a son simpri di mancul. Al displâs par chês oparis mertevulis, mi ven iniment par esempli il romanç di Gasti segnalât inte edizion dal an passât, che no cjatin chest canâl e che a son destinadis a fâ la mufe intai scansei.


text:
Cjamin tape daûr tape
Home Percors Troi Furlan Tapis in detai
Preambul
Il Cammino: da Aquileia/Barbana al Monte Lussari
- Preambul: Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Variante Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari
Il Cammino all'inverso: dal Monte Lussari ad Aquileia/Barbana
- 1. Monte Lussari - Valbruna
- 2. Valbruna - Dogna
- 3. Dogna - Prato di Resia
- 4. Prato di Resia - Rifugio ANA
- 5. Rifugio ANA - Montemaggiore
- 5bis. Variante: Val Torre - Montemaggiore
- 6. Montemaggiore - Masarolis
- 7. Masarolis - Castelmonte
- 8. Castelmonte - Cormons
- 9. Cormons - Aiello del Friuli
- 10. Aiello del Friuli - Aquileia
- 11. Aquileia - Isola di Barbana (si raggiunge il mare)
Il Cammino Celeste percorso in mountain bike
Il "Troi di Aquilee" al è un itinerari nassût par iniziative di un grup di personis di diviersis associazions; personis che a vegnin di ambits ancje une vore diviers tra di lôr, che tantis di chês no si cognossevin, ma unidis dal jessi pelegrins, feminis e oms che si metin in cjamin par rivâ a une mete spirituâl. Tancj di nô a àn vivût la esperience dal Pelegrinaç a Sant Jacum di Galizie.
O sin talians, slovens, carinziani e furlans. O amìn cheste nestre tiere e o volìn che cheste e sedi lûc di pâs, fraternitât e convivence amichevule fra i popui e lis culturis. Par chest o vin pensât a un percors internazionâl che al puedi fâ converzi pelegrins des diviersis nazions intun lûc tant particolâr: il santuari de Mont Sante dal Lussari, dulà che la imagjin de Mari Marie e je venerade di secui di dutis lis nestris ints, che chi a rivavin fasint trois che in part o sin rivâts a riscuvierzi in gracie dai segns ancjemò visibii de lôr fede e de lôr creativitât.
Il Troi di Aquilee, che o vin screât intal Istât dal 2006 cu la benedizion dai nestris vescui, al è componût di trê percors che a àn origjin in trê localitâts tant significativis pe storie e la tradizion di fede des nestris tieris, une in Friûl (Aquilee, dulà che pe prime volte al è stât anunziât il Vanzeli e di dulà che i missionaris a àn puartât l'anunzi cristian intal cûr de Europe), une in Slovenie (Brezje, li di Kranj, il lûc plui impuartant di invocazion de Mari di Diu in Slovenie) e une in Austrie (Gurk, parsore Clanfurt, glesie splendide cun origjins tor dal VIII sec., centri di grande impuartance pe storie de Carinzie e pe identitât culturâl e religjose de cussì clamade Mitteleurope); trê percors che a puartin i pelegrins, a pît, des localitâts di divignince fin a unîsi a Cjamparòs, par dopo lâ sù insiemi ai passe 1760 metris de Mont Sante dal Lussari.
Il percors furlan, di Aquilee, si fâs passant Aiello, Cormons, Madone di Mont, Cividât, il Grant Mont e lis vals di Resie e di Dogne; chel sloven, di Brezje traviers Jesenice, Kranjska Gora, Ratisče, Fusinis e Tarvis; il tierç, chel austriac, di Gurk, passant Sankt Veit, Clanfurt, Marie Worth, (in curt) Marie Gail, Arnoldstein, Cocau e Tarvis.
Dai 7 ai 15 di Avost chest pelegrinaç al è stât fat pe prime volte di nô e dai amîs che a àn volût e podût judânus in chest "batisim". Fuarts di cheste esperience, o sin daûr a continuâ a lavorâ par miorâ cierts aspiets e detais. Di Jugn dal 2007 il troi al è stât in idealmentri "consegnât" a ducj chei che a volaran fâlu. Ogni pelegrin al podarà partî cuant che al volarà, costruint il so troi daûr des propriis esigjencis, sielzint tra lis variis pussibilitâts che l'itinerari al ufrìs.
Cumò chest itinerari al sta ben planc evolvintsi intune dimension plui largje, une dimension che nô ducj si augurìn, che e je chê di jessi no tant un percors locâl, ma une part di alc di plui grant, part di une grande rêt di viis di pelegrinaç. Di fat il compit che si sin cjapâts, al è, di là de valorizazion tant impuartante dai lûcs e dai aspiets plui significatîfs che si puedin cjatâ, chel di dâ ai pelegrins che a passin pes nestris tieris un percors sigûr e adeguât al cjamin che a àn tacât.
Al è disponibil cumò une vere e proprie vuide dal Troi di Aquilee, cul titul "Il Cammino Celeste - A piedi da Aquileia al Monte Lussari" cu la cjase editore "Ediciclo" di Puart; la vuide e je componude di 178 pagjinis, 120 imagjins a colôrs, 35 cjartinis Tabacco in scjale 1:25.000 cul percors detaiât e tancj tescj descritîfs. E pues jessi ordenade inte proprie librarie di fiducie che e proviodarà, intal zîr di 2-3 dîs a recuperâle; o li dal sît dal editôr: "Il Cammino Celeste" - Ediciclo Editore.
O vuei fâ presint che chel che o feveli NOL È (e nol vûl jessi) un viaç organizât: no je nissune iscrizion, no je nissune struture organizative, nissun (se no lu fasarês voaltris) al visarà i ponts di acet pussibii che o sês daûr a rivâ. Al è dome un segn viert par un itinerari che par nô al è di fede (e percors di fede al restarà par storie e significât), ma che ognidun in se stes al podarà vivi in mût dal dut personâl, pûr mantignint il “spirt dai pelegrins”. In chest sît al ven descrit il percors furlan (di Aquilee ae Mont Sante dal Lussari), austriac e sloven al son in fase di costruzion.
In riferiment al prin, la propueste e je articolade in undis tapis. Tant che in ogni pelegrinaç, però, ogni pelegrin al podarà costruî il so daûr des propriis esigjencis e intindiments. Za cumò, di fat, al è pussibil diversificâ l'itinerari, sedi passant la gnot in lûcs diviers di chei “principâi” sedi aprofitant di cualchi variante significative, tant che chê de Abazie di Rosacis o del Gran Monte o lungo la pista ciclabile per Pontebba.
Par concludi, il nestri auguri al è che ducj chei che si inviin su cheste vie, par cualsisedi motîf lu fasedin, a vedin il cûr plen di umiltât e di spazi par acetâ ce che cheste esperience e volarà donâur.
E cualsisedi sedi chê che si stais inviant, no possiamo ce dîus: "Bon Cjamin".
Piçulis notis tecnichis
Il Percors
Il Cammino Celeste o Troi di Aquilee al è un itinerari zovin, e par chest al è in evoluzion. Chest fatôr al influìs su tancj aspiets.
Il percors al è costituît di dute la sielte pussibile di viis, e al è stât costruît doprant chês esistentis. Si che duncje, ancje dulà che a son bariglariis e trois, al varès di jessi simpri praticabil (fale che cu la nêf). In ogni câs, cence jessi stradis dedicadis o in dut câs garantidis in funzion dal Troi, cualchi sorprese e podarès capitâ. Ancje in planure, cemût che al è sucedût di resint par vie di cantîrs o di modificazions de viabilitât. Naturalmentri no je la pussibilitât di controlâ cun assiduitât lis lôr cundizions; eventuâi problemis a podaran jessi segnalâts scrivintnus ae direzion di pueste eletroniche: camminoceleste@libero.it.
Il Troi di Aquilee si pues fâ par intîr dal mês di Jugn al mês di Setembar; in Invier invezit, par vie de nêf che in cierts agns e pues rivâ a cuvierzi luncs tocs su passe metât dal percors, si puedin praticâ dome lis primis cuatri tapis, fin a Cividât.
Dal pont di viste altimetric il Troi di Aquilee al è risultât un percors impegnatîf. Cui che al à iniment tant che paragon il Camino de Santiago de Compostela (o Sant Jacum di Galizie) che al torni a valutâ lis propriis considerazions. In chei plui o mancul 220 km de sô lungjece bisugne fâ plui di 6.000 metris di rive sù e cuasi 3.000 di rive jù. Duncje o vês di jessi pronts a une buine dose di fadie.
Altri aspiet. Si sa che la mont e je mont, e in cheste no si pues pretindi dome viâi e clevis dolcis. Cussì, pûr lavorant par cjatâ percors trancuîi e sigûrs, no sin rivâts a evitâ nissun pont dulà che, pal gjenar di passaç, pes dimensions dal troi, pe sô pendence o par chê dal flanc de mont, o par cualchi altre dificoltât, il viandant al à di stâ plui atent. La atenzion normâl, invezit, chê che e fâs procedi cence cirî situazions di pericul, si le calcole aplicade naturalmentri. In nissun câs a son stâts metûts tocs cun dificoltâts tecnichis.
Inte vuide a son stâts evidenziâts i pôcs passaçs delicâts, intant che a son stâts calcolâts facii ducj chei dulà che la atenzion normâl e je plui che suficiente. Naturalmentri, par chei che a vessin di vê problemis particolârs (par esempli inzirlis) e je la pussibilitât di passâ stradis alternativis, ma in gjenar chestis a son lis stradis asfaltadis di fonts de val.
Lis considerazions parsore espostis si slargjin in automatic ancje a un altri aspiet. Ven a stâi se pe part di planure un pâr di sandui di trekking al va benon e pes parts su strade forestâl lis scarputis a puedin bastâ, su ciertis parts di troi si puedin conseâ i scarponcins, o almancul scarpis altis, massime dulà che la marcje e domande pas sigûrs. Al va sotlineât ancje il fat che il Friûl orientâl al è une des zonis plui ploiosis di Italie.
Intes descrizions, i riferiments di fin e principi tape a son cualchi volte par fuarce gjenerics, o smirâts su glesiis, placis ecc., stant che no si pues previodi dulà che il pelegrin al cjatarà puest par durmî e/o mangjâ. In riferiment ai nons des localitâts plui piçulis, lôr a son segnâts par precision, ma no simpri si cjatarà un cartel che lis identifichi, massime se si ven di stradarolis di campagne. Intal test, in dut câs a son stadis metudis secuencis di numars, lis stessis segnadis su lis cjartinis, che a daran al pelegrin la posizion a ogni crosere o cuasi.
Il percors, infin, al e marcjât cun segns di colôr blanc-celest, che a judaran i pelegrins a orientâsi intai ponts là che al è pussibil falâ strade. Ben 500 sono le indicazioni collocate sia dal mare verso la montagna e viceversa. Il Cammino Celeste è tra quelli più ben segnalati d'Italia.
Ospitalitât
Pe Ospitalitât al esist un file a pueste PDF clamât "Tappe in dettaglio e pernottamento" disponibil li de pagjine web: Materiâl util.
Credenziâl
Tant che sul Troi di Sant Jacum di Galizie, e je stade preparade une credenziâl che e identificarà il viandant/pelegrin.
La credenziâl e je di podê scjariâ dal nestri sît web li de pagjine Materiâl util li de vôs "Credenziâl dal Pelegrin", o pues jessi ritirade presso:
Isola di Barbana
Santuario di Barbana
presso il negozio di souvenir, tel. 0431.80453
oppure presso la sacrestia del Santuario
Aquileia
Souvenir Aquileia di Folla Silvia
via Patriarca Popone 2 - Aquileia
tel. 0431.919045
e-mail: souvenir.aquileia@libero.it
Libreria Souvenir alla Basilica
piazza del Capitolo 4 - Aquileia
tel. 0431.917698
Bar Al Barut
via Julia Augusta 72 - Aquileia
(vicino al Foro sulla statale, apre alle ore 6.00 del mattino)
tel. 0431.918696
Aiello del Friuli
Aiello, sig. Pantanali Aurelio
via G. Marconi 65 - Aiello
tel. 324.7776584
Bar Centrale
via XXIV Maggio - Aiello
tel. 333.1006320
Cartoleria da Mali
Piazza Roma 2 - Aiello
tel. 0431.886162
Cualchi piçul sugjeriment
Cualchi piçul sugjeriment al pues jessi bon, massime a cui nol è pratic di chest gjenar di esperience. A chest fin lait a viodi il file a pueste PDF "Conseis par fâ il Troi di Aquilee" li de pagjine web Material util.


text:
La esperience di Ada Bier, ricercjadore
di Manià esperte di CLIL, che e cîr di costruî
un puint jenfri doi contescj europeans dulà
che lis comunitâts a pandin plui lenghis
«O soi une ricercjadore, cul cûr in Friûl e cul cjâf viert al mont, impegnade a imparâ cemût fâ par che, a partî dai insegnants, un sisteme educatîf al sedi pardabon multilengâl, un sisteme indulà che dutis lis lenghis a vedin dignitât compagne, e une atenzion plui speciâl e sedi dedicade aes lenghis di minorance locâl. Il gno sium pal futûr al è di podê continuâ a jessi une ricercjadore ta chest ambit, e di podê lavorâ tun ambient che al vedi il cûr ben salt tal puest indulà che si cjate e che, tal stes timp, al sedi spalancât al mont, al confront costrutîf cun realtâts diferentis, ae colaborazion e condivision des buinis pratichis di ricercje e di didatiche a nivel internazionâl». Ada Bier, 37 agns, di Midun, e à lis ideis claris. «Un grant om, un amì de ricercje che nus à lassât di pôc, Piero Angela, tal so ultin discors nus à racomandât di cirî di fâ ancje nô la nestre part pal nestri Paîs. Jo la mê strade le ai cjatade e “la mê part” pal gno Friûl e sarà in cheste direzion».
◆ La sô strade bande dal insegnament des lenghis, Ada le à cjatade dopo de lauree trienâl in Siencis e tecnologjiis de comunicazion ae Iulm di Milan e un periodi di perfezionament dal inglês in Americhe, a New York. La cussience di trop impuartant che al fos pal so bagai linguistic e personâl il fat di jessi di marilenghe furlane, e je rivade cuant che e studiave a Vignesie e, cu la scuadre di Ca’ Foscari, e à partecipât a Eduka2, progjet Interreg Italie-Slovenie su la istruzion transfrontaliere. «Mi soi rindude cont dal valôr dal furlan, de necessitât de promozion des lenghis minorizadis, dal lôr insegnament a scuele. O ai tacât a lâ insot ta chescj temis e di li e je nassude la voie di partecipâ al bant european pe borse di ricercje Marie Skłodowska-Curie, te Universitât dal Paîs Basc, cuntun progjet che al ves tant che protagoniste la mê lenghe mari».
◆ Ada chel bant lu à vinçût e, dal Otubar dal an passât, e vîf a Vitoria-Gasteiz, la capitâl aministrative de Comunitât Autonome Basche li che e sta puartant indevant il progjet bienâl FURLEUS (FURLan+EUSkara) su ategjaments, motivazion e buinis pratichis di promozion linguistiche dai insegnants, futûrs e in servizi, in Friûl-Vignesie Julie e te Comunitât Autonome Basche. «Il gno obietîf professionâl plui imediât al è chel di contribuî a costruî un puint jenfri i doi contescj europeans che a spartissin la stesse grande oportunitât di jessi pardabon multilengâi. Chest puint al permetarà une circolazion miôr di capitâl professionâl, sedi pe ricercje sedi pal insegnament».
◆ Ada e je simpri stade une persone curiose e une arleve apassionade. «Esplorâ e dissezionâ robis, sgarfâ in profonditât tes causis, cirî di cjatâ fûr clâfs par navigâ te complessitât e, in gracie di chestis, slargjâ lis mês cognossincis, mi da une sodisfazion profonde. Cun chest spirt o fâs ricercje; o ai gust di contribuî a miorâ la educazion, stant che la lenghe e je un imprest une vore potent par dâi forme ae proprie identitât e par relazionâsi cul mont. Il furlan al è part di me. Lu ai simpri fevelât in famee e in paîs. Ma a scuele o vevi di tabaiâ talian, ancje cu lis personis che – fûr di chel ambient – o cjacaravi par furlan. Mi someave strani za in chê volte. E cumò – dopo vê tant studiât chescj temis e jessimi confrontade cun cetancj esperts de materie – o brami che la scuele e fasi la sô part par slargjâ l’ûs dal furlan, par favorî la alfabetizazion par furlan, la competence scrite de lenghe, robis che la famee di bessole no pues rivâ adore a fâ, pûr vint une part fondamentâl par vie che, introdusintti a plui lenghis, ti permet di jessi plui viert mentalmentri, di dâ plui bon acet ae diversitât».
◆ Il Paîs Basc al à tant di insegnâ. Te Universitât, «un ambient zovin e une vore dinamic», il basc si fevele normalmentri. «Tancj programs di studi a son ufierts ta chê lenghe, che e je doprade in ogni contest de comunicazion». Un risultât che al rive di une politiche linguistiche coragjose e previdente. Dopo de ditature di Franco, il basc al jere fevelât pal so mancul, ma il sisteme scolastic imbastît tai agns Otante – cu la pussibilitât di sielzi tra trê modei linguistics dilunc dal cicli di istruzion obligatorie – «al à fat un miracul» tant che cumò «la plui part des studentis e dai students a sielzin il basc tant che lenghe principâl di istruzion e il spagnûl come materie». Cun di plui, «il basc al covente, jessint un recuisît fondamentâl par lavorâ tal setôr public e se no tu lu cognossis, come tal gno câs che lu stoi imparant, une rêt di scuelis ti ufrìs la pussibilitât di cjapâlu sù. Il cors al è a paiament, ma se tu passis l’esam, ti tornin i bêçs».
◆ Di agns, Ada Bier e colabore cu la Societât Filologjiche Furlane. Par Docuscuele e coordene la formazion CLIL (acronim di Content and Language Integrated Learning) pai docents di furlan. Cheste metodologjie, che e previôt l’insegnament di contignûts in lenghe favorint sedi la acuisizion di contignûts dissiplinârs sedi l’aprendiment de lenghe, «e à grandis potenzialitâts e vantaçs, tant che chel di fâ incressi il status de lenghe, che e devente une lenghe di istruzion, ma e domande une formazion di pueste dai insegnants: chei in servizi e che si stan preparant par insegnâ – e marche la ricercjadore furlane –. Cheste Sierade, cun Docuscuele o screarìn un cors di formazion CLIL di nivel avanzât che al vûl jessi une continuazion de formazion CLIL inmaneade inte suaze dal progjet Eduka2. Al à l’obietîf di formâ un grup selezionât di docents di scuele primarie e secondarie ta cheste metodologjie e te creazion di materiâl didatic par furlan». ❚
:::::::::::::::::::::::::::::::::::::::::::::::::::::::::::::::::::::::::::::::::::::
Prime fase di FURLEUS, futûrs insegnants furlans e bascs a confront
La ricercje su lis cuistions leadis aes lenghis minorizadis intal sisteme educatîf e je cetant siore inte Comunitât Autonome Basche – scune di un percors esemplâr di rivitalizazion di une lenghe minorizade –, diferent in Friûl-Vignesie Julie, dulà che no son stâts puartâts indevant studis empirics specifics su lis abitudins di ûs des lenghis e sui ategjaments viers chestis lenghis dai insegnants. Il progjet FURLEUS, par cure di Ada Bier, al vûl jemplâ cheste mancjance e tacâ a investigâ in cheste direzion par gjavâ indicazions buinis sedi rispiet ae formazion dai docents sedi pe pratiche didatiche.
◆ «Tal Lui stât o ai sierât la prime fase dal progjet, interpelant studentessis e students che cumò si stan formant cul obietîf di lâ a insegnâ te scuele primarie e secondarie de regjon. A chest prin scandai a àn cjapât part 553 partecipants: 354 te Comunitât Autonome Basche e 199 in Friûl-Vignesie Julie. In struc, al ven fûr, massime cun riferiment al contest furlan, che la competence gjenerâl in lenghe furlane declarade de plui part dai partecipants e je fra minime (35,7%) e buine (34,2%). Invezit, la competence specifiche te scriture par furlan e je pluitost basse: dome il 15,1% al declare di savêle scrivi ben (12,1%) o une vore ben (3%). Il talian al è la lenghe plui doprade pe comunicazion cu la int, sedi in famee sedi tal contest sociâl. Tal ambit educatîf, il talian al è in assolût la lenghe dominante. Rispiet al teme des disposizions a reagjî in maniere plui o mancul favorevule a une cierte lenghe, i partecipants a esprimin i ategjaments plui positîfs viers l’inglês (88,9%) e viers il talian (86,9%). Pal furlan cirche un tierç dai partecipants si esprim in mût favorevul (31,7%) e la plui gruesse fete dal campion (53,3%) e esprim reazions neutrâls. Se si confrontin i risultâts otignût tai doi contescj, Friûl-Vignesie Julie e Comunitât Autonome Basche, si viôt che il rûl de scuele al è clâf, tal sens che cui che al à vût la oportunitât di studiâ la lenghe minoritarie al mostre une vision plui favorevule e vierte rispiet ae stesse lenghe».
◆ Il progjet cumò al larà indevant cuntune schirie di intervistis a insegnants in servizi su lis buinis pratichis didatichis par po condividilis tai doi contescj di studi, e cu la comunitât internazionâl di ricercjadoris e ricercjadôrs impegnâts ta chest setôr.
◆ Informazions sul progjet e su la sô evoluzion si lis cjate su lis pagjinis Facebook e Instagram di Ada Bier. ❚
:::::::::::::::::::::::::::::::::::::::::::::::::::::::::::::::::::::::::::::::::::::
IL PROFÎL
Ada Bier – classe 1985, diplomade al Liceu sientific Torricelli di Manià – e je ricercjadore Marie Skłodowska-Curie te Universitât dal Paîs Basc (Universidad del País Vasco / Euskal Herriko Unibertsitatea UPV/EHU). E vîf a cjaval tra il Paîs Basc e Midun, indulà che e je a stâ di cuant che e veve 12 agns (e je origjinarie di Cjavàs).
◆ Te UPV/EHU, sot de supervision dal professôr David Lasagabaster, e sta puartant indenant un progjet di ricercje internazionâl intitulât “Promoting Friulian within Multilingual Education: A cross-country, cross-stage, cross-level comparison of Friulian and Basque teachers’ language attitudes and motivation in search of best practices” (acronim: FURLEUS).
◆ Ada e je Cultore de materie Linguistiche educative sedi tal Dipartiment di Studis linguistics e culturâi comparâts de Universitât Ca’ Foscari di Vignesie, indulà che e à otignût la lauree magjistrâl e il dotorât di ricercje in Siencis dal lengaç, sedi tal Dipartiment di Lenghis e leteraturis, comunicazion, formazion e societât de Universitât dal Friûl. In ducj i doi ateneus, e à lavorât sedi tant che assegniste di ricercje sedi come docente a contrat.
◆ Di agns e colabore cu la Societât Filologjiche Furlane, tant che coordenadore sientifiche dai Cors pratics di furlan in linie («Imbastîts cul Covid, nus àn permetût di cjapâ une utence di dut il mont e plui zovine»), e cul so Centri regjonâl di documentazion ricercje e sperimentazion didatiche pe scuele furlane (Docuscuele), indulà che e coordene la formazion CLIL pai docents di furlan. ❚


text:
A dîs agns de muart di pre Antoni, o volìn ricuardâlu proponint tocs dal De Senectute: une riflession su l’ultime stagjon de vite. Al è un libri restât incomplet. Pre Antoni al veve a pene scomençât a meti man: pocjis pagjinis splendidis. Come ducj i siei scrits si lu lei intun flât e cuant che si rive insom al displâs che il discors si fermi a colp. Cun chel straordenari «Grazie, Signôr, ancje dal mâl…», là che nol siere lis virgulutis e nol met il pont, parcè che i test al veve di continuâ. Pre Antoni al sintive di jessi rivât dapît; il fisic lu steve molant: «O sint che il soreli al sta lant a mont». Ma si percepìs ancjemò une volte dut il so vigôr interiôr.
(pre Roman Michelot)
Mi inacuarç dome cumò e no rivi a rindimi cont di jessi rivât a l’etât dai miei vons…
Rivât però a cheste etât mi sint stimolât a fâ une riflession su cheste stagjon ultime de vite e su lis stagjons di prime e par viodi ce che inte mê esistence mi à judât, ce considerazions che o pues fâ, ce belanç tirâ. Mi zove a mi par fâmi lûs e al pò zovâ, o speri, ai tancj fradis e sûrs che si cjatin a vivi chê sierade che, no si sa ni cuant ni co, si tramudarà in Invier glaçât. La sperance o la sigurece par fede te resurezion e te eternitât de vite e je un’altre robe. E pò iluminâ la part finâl, rissolutive e definitve de nestre vite, ma no eliminâle cun ce che e compuarte. Une certe pôre de muart, sore dut dal dolôr fisic, dal indebuliment dal cuarp e dal ridimensionament e apaniment des facoltâts che plui a coventaressin, il sens di un distac che nol sarà provisori o riparabil, la sparizion de lûs dal soreli, ma ancje de vision di amîs, de tô int plui cjare e je plui logjiche e serie de incussience di chel che no si rint cont o che nol vûl pensâ…
Ve, la contemplazion e je une des robis plui bielis di cheste etât, dopo de frenesie patetiche e patologjiche de vite. Il podê fermâsi a cjalâ cence premure, a contemplâ cence torment e turbament, a pierdi timp come che une volte a fasevin dome i siôrs, ti dà l’idee di trop siore e biele e splendide ch’e je cheste stagjon de vite. Tu âs fat ce che tu âs podût, tu âs fat miei che tu âs podût, tu âs fatis macacadis ma ancje robis bielis, sore dut tu âs cirût di no fâ il mâl cun gust e cun tristerie e cumò tu cjalis il troi de tô vite come che il contadin, sore sere di une zornade di vore, si sente fûr di cjase a cjalâ il toc di cjamp che al à lavorât, il toc di prât che al à seât e al dîs cun strachetât serene: “Intant o soi rivât fin chi e doman al sarà ce che Diu vorà”. Duncje un sens di agrât, di sodisfazion, di braure di sé, di umiltât e di fiducie pal fat che nô o sin dome fameis, e fameis inutii te grande braide dal Pari, là che il prin responsabil al è lui. Nô o sin puntinuts infinîts di une realtât infinide, che e va indenant di miârs, di milions di agns, e duncje e à une sô esperience e regule e memorie che, se al è di stupits lâi cuintri, al è di sapients rispietâle e adatâsi fiduciôs…
Jo mi cjati in cheste ore de mê zornade in chest mont e o sint che il soreli al sta lant a mont. Tal sens che nol rive a fâmi lûs come une volte, che une spere mi iluminave dute la zornade, e nancje nol rive a sclipîmi plui come tai agns curts e passionâts de zoventût, cuant che il sanc al bulive e il cuarp al reagive e i sens a jerin te lôr plui grande e splendide recetivitât. Cumò o ài dibisugne di tante plui lûs e di tant plui calôr, che di fat o starès simpri tal ricès come lis lisertis. Denant dal dì che al tramonte e de gnot che e incomp, no pues no invidâ di cûr il Signôr a jentrâ te mê piçule ancje se sproposetade cjase, a sentâsi a spartî cun me lis oris plui dolcis ma ancje plui malinconichis, a fâmi une companie plui fuarte di chê che za mi fasin lis mês puaris cjiçutis Maute e Sissy, a compagnâ il gno past serâl di vedran ancje se volontari. E lui al à la bontât di rispuindimi: “Ve: jo o stoi a la puarte e o tuchi: Se un al scolte la mê vôs e mi vierç la puarte, o jentrarai li di lui o cenarai cun lui e lui cun me” (Ap 3, 20). Al ospit discret de mê taule i domandi di stâmi dongje simpri e di strengimi fuart cuant la lûs, cheste lûs, si distudarà par simpri. ❚
pre Antoni Beline


text:
Tra mieç des Alps de Cjargne e dongje de aghe dal Dean e je la plêf di Guart, poiade suntune alture che e fo frecuentade za tai prins secui dopo di Crist. La glesie e je dedicade a Sante Marie, “mari di Guart”, come che le clamin i paisans e che di simpri e je pont di riferiment par dute la comunitât dal cjanâl.
In prin si crodeve che la glesie e fos la plui antighe de valade, dal VIII secul cirche, ma sgjâfs resints li de glesie medievâl di Sant Martin, un pôc plui a val, a àn puartât in lûs un prin edifici di cult dal V secul d. d. C.; si trate di une basiliche paleocristiane, di un batisteri monumentâl e di une vasche batesimâl, i plui arcaics de Cjargne.
Cheste e je une testemoneance impuartantone che e palese l’intent de Glesie Mari di Aquilee di evangjelizâ i Carnics e ducj i popui di chenti, spostant indaûr lis origjins cristianis di chescj puescj.
La alture dut câs e riferìs ancje elements che a fasin ipotizâ une presince antropiche za in epoche preromane, un cjistielîr e po dopo une vedete militâr, zone strategjiche duncje che e menave sù fin al Noric traviers de Valcjalde e il Pas di Mont di Crôs.
Po la plêf e fo trasferide sul cuel tra i paîs di Negrons e Cele, considerât un lûc plui sigûr e dulà che forsi te antichitât al vignive sù il cjistiel di Negrons.
IL CJISTIEL_ Ancje dal cjistiel no son notiziis siguris; la tradizion e vûl che la gnove plêf e fo fate sù cu lis pieri dal cjistiel, sdrumât dal patriarcje Ludovì di Tech daspò dal sassinament di Bertrant, dulà che al partecipà ancje Ermanno di Cjargne, paron propit di chel edifici.
La plêf di S. Marie e je une basiliche a trê navadis che e custodìs diviersis oparis di art: afrescs dai secui XII-XIII, une vore di ogjets artistics e liturgjics e un archivi plebanâl cun 140 pergamenis medievâls.
IL MUSEU_ Si fevelave duncje di une frecuentazion paleocristiane, e lis provis di cheste presince antropiche nus vegnin dai reperts conservâts tal museu de plêf, logât tune stanzie tacade de glesie. Chi al è conservât il toc plui antîc, la “Lavara di Cjanaia”, frament di lapide preromane cuntune iscrizion inmò no decifrade, cun caratars nord etruscs/venetics. Il toc al fo cjatât su la vie che di Raveu e rive a Guart, passant propit sot de plêf, segn inecuivocabil de impuartance de zone di passaç in epoche preromane.
Altri manufat significatîf e je la cubie dai “Pipinacui”, dôs piçulis statuis di tof cjargnel che a fasin pensâ a une art barbariche precristiane.
GNOVE SALE_ Te ex latarie e je stade metude in vore une gnove part di museu cuntune esposizion di tiessûts, paraments, arzentarie, bronçs e statuis di len.
Interessantis a son lis voris di Jacum Linùs, stofis fatis di pueste cun finalitât liturgjiche, e inmò piviâi, stolis, telis di baldachin e il biel “tierç di vilût” ros ben conservât no cate il so mieç mileni di storie. Te arzentarie si cjatin tantis antichitâts come la crôs plevanâl gotiche, i trê relicuiaris gotics e lis clocjis (lampadis a pendacul dal secul XVII). ■
ORARIS DI VISITE – Ogni domenie e festîfs 9.30 – 11.00 – Par informazions clamâ la parochie di Sante Marie di Guart tel. 0433 60358 o la rêt CarniaMusei tel. 0433 487779. ■
VENUSIA DOMINICI
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Lonzan: cjasâi Zorutti
Home Trois Troi Furlan Tierce tape Lonzan Foto 1
Cormons - Castelmonte
Località attraversate
I cjasâi Zorutti, lûc di nassite dal poete furlan plui famôs, Pietro Zorutti
" Ai 27 di Dicembar dal 1792 chi al viert i voi ae lûs dal so Friûl sintintle dute e tornant a cjantâle in poesie ".
Steme comunâl
di Dolegne dal Cuei
Cormons - Castelmonte
Località attraversate
Steme comunâl
di Dolegne dal Cuei
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
«In cheste zornade simboliche pal nestri Ateneu, o pant il gno salût plui vivarôs ai Retôrs talians e forescj, ai ospits ilustrissims, ai students e a dute la comunitât universitarie. O auguri a ducj un an plen di sodisfazions, che o soi sigûr che no mancjaran». Il retôr de Universitât dal Friûl, Alberto Felice De Toni, al à doprât ancje il furlan par scomençâ il so discors in ocasion de viertidure de l’an academic 2016-2017.
Un an che al tache bielzà cun tune grande sodisfazion che e fâs tornâ indaûr cui timps ai derby tra l’Udin e la Triestine: pe prime volte te so storie l’Universitât cun sede a Udin e pues contâ su plui iscrits di chê di Triest. Il dât al salte fûr de anagrafe nazionâl students publicade dal sît internet dal Miur, il Ministeri de istruzion, universitât e ricercje: ai 4 di Otubar a son 15.266 i fantats che a an sielzût l’ateneu furlan cuintri i 14.970 che a frecuentin lis aulis di San Just. Un sorpàs rivât propit intal an dal 40^ aniversari dal Taramot, catastrofe che dongje de rinassite e à pocât il popul furlan a domandâ di vê une sô universitât. Impensìnsi di fat che la sô istituzion e je rivade cu la Leç de ricostruzion, la 548 dal 8 di Avost dal 1977, prin e unic câs di cheste sorte in Italie.
Naturalmentri dongje di cheste sodisfazion no bisugne dismenteâsi che il mont academic dal Friûl-Vignesie Julie al pues continuâ a cressi dome in gracie di une colaborazion costante cun Triest e la Sissa.
Il retôr De Toni tal so discors al à volût lançâ une gnove iniziative, il Cantîr Friûl, ispirantsi al detât istitutîf de stesse Universitât, ven a stai il progrès civîl, sociâl e la rinassite economiche dal Friûl. In sostance a saran viertis des oficinis tematichis, dulà che si incuintraran professôrs, professioniscj, categoriis, lavoradôrs, politics par provâ a dissegnâ il Friûl dal doman. ❚
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Parteulis
Home Trois Troi Furlan Prime tape Parteulis
Aquileia - Aiello
Il non Parteulis al derive probabilmentri di Pertegulis, plurâl diminutîf di "piertie" o sedi di une unitât antighe di misure par terens.
Intai documents dai secui passâts si lei dispès di "perticazions" ven a stâi di misurazions di une determinade zone.
Steme comunâl
di Rude
Aquileia - Aiello
Steme comunâl
di Rude
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Romanin: «O vin jemplade une lacune»
WordPress, creât intal 2003, al è il program gratuit di progjetazion e di costruzion di sîts web plui cognossût e doprât. Gjeolocalizât in 172 lenghis, cumò, in graciis de Agjenzie Regjonâl pe Lenghe Furlane e di Ensoul srl, al pues jessi doprât par creâ sîts internet in lenghe furlane. La traduzion par furlan e à domandât la elaborazion di 6 mil 287 frasis, localizant in marilenghe ancje dut il backend dal gjestionâl, i temis TwentySixteen e TwentySeventeen, il teme Rosetta e il plugin Qtranslate X. Midiant di chest program, doprâ la lenghe furlane sul web al sarà ancjemò plui sempliç.
«Lis lenghis – al sclarìs il president de ARLeF, Lorenzo Fabbro – si evolvin, tant che la societât contemporanie, e ancje i struments linguistics a àn di tignî il pas cui cambiaments e cu lis dibisugnis imponudis dai timps modernis. Chest al vâl ancje e, soredut, pes lenghis sometudis a minorizazion tant che chê furlane, che a puedin e che a àn di jessi dopradis in maniere eficace e normâl ancje intal setôr informatic e des gnovis tecnologjiis».
«O vin volût prontâ la localizazion di WordPress par furlan – al sclarìs Fulvio Romanin, aministradôr delegât di Ensoul – parcè che e jere une lacune di jemplâ: un dai mûts par mantignî vive une identitât no dome linguistiche, ma ancje culturâl e je chê di podê disponi di struments inte proprie lenghe e inte proprie cuotidianitât, di podê doprâ cun naturalece in contescj ancje diversificâts e, soredut, in divignî».
Ancje par chest, sul sît de ARLeF si puedin consultâ 3 gnûfs videotutorials fats de Agjenzie par ilustrâ intal detai ai utents l’ûs di ancjetancj struments utii par scrivi in maniere corete in lenghe furlane (intal specific il Grant Dizionari Bilengâl talian-furlan e la relative App, il Coretôr ortografic e la Tastiere furlane semplice), che a durin 5/8 minûts ognidun, par furlan cui sottitui par talian.
Redazion


text:
Al tache di chest numar un romanç zâl a pontadis, che lant daûr aes olmis di une sparizion, nus puartarà dentri un mont pôc contât e fûr mode: chel di ogni dì. I cjatarìn operaris e parons, ma ancje puestins e operadôrs sociâi, ducj a fâ i conts cun cheste ere di precarietât esistenziâl dulà che jessi amì di “chel just” al è dispès plui impuartant di savê costruî un mont cuntune clâf a stele, ma dulà che al resist ancjemò cualchidun bon di rinunziâ a dut par fâ slusî un tic di veretât.
E jere une rêt ator ator dal curtîl e dai capanons de CAMIN, la “Carpenterie Metalliche Industriali” dulà che o lavoravi in chê volte. A mi vevin cjolt a vore trê dîs dopo de lauree, e mi vevin prometût 5 euros a ore, ancje se ur vevi dit che no jeri bon ni di saldâ a fîl, ni di fâ pôc altri. Pieri Renturin, il fi dal paron, mi veve dite che se o vevi voie di imparâ no saressin stâts problemis. Mi jere parude une gran biele robe. Mi veve entusiasmât che un paron al resonàs cussì, cuasi comovût.
Intun pâr di mês mi sarès sveât fûr, ma in chê volte o jeri un pôc sturnel, e mi inamoravi di dut.
Insome, e jere cheste rêt che e coreve dute ator ator. Sul denant, al jere il puarton di ingrès che al butave su “via del Lavoro”, come che le vevin clamade par talian dopo vêle mudade di troi tra i cjamps di blave in stradon asfaltât e agjibil ai camions a dîs ruedis. Di chê bande, a man drete, a jerin i uficis e altris menadis, e tra chês il casot dal Lôf, un tocon di cjan di vuardie di vê pôre. Po al jere un altri porton sul flanc bande il stradon, che al coventave ai camions par cjamâ e discjamâ machinaris pronts pes cjadenis di montaç de Micheli o de Rivellini. Ma da pît de cort, di là dal sgjâf dal capanon gnûf (tacât e mai finît), daûr dal grumon di grave alte tant che une piçule mont, e jere une altre jessude, dulà che la rêt si molave dal montant e si rivave a passâ. Di là di cheste viertidure te rêt, al jere un canâl di chei che a menin aghe dal Tiliment aes braidis, ma biel grant, plen di aghe verde piere, di chê che e rive dal Fele. Alì, sentât su la spuinde di peton, cu lis gjambis a pendolon, o vevi cognossût Kosim.
Al sarà stât il tierç o cuart dì di vore e Vedran, il cravuat che al mandave indenant il capanon, al veve passade la vôs che o vevi di sparî. No vevi ancjemò il contrat in regule e e stave rivant la Vuardie di Finance. No ai vût timp di domandâ ni ce ni co, e o soi lât daûr di chei altris che a stavin molant il lavôr porconant par coruçâ viers de puartute dai gabinets. Di alì si salte fûr tal curtîl daûr, che al è un set di Mad Max. Tra vecjis betonieris, trapins a colone, machinis e machinaris par pleâ o par taiâ il fier lassâts culì a inrusinî, si rive daûr dal grum de grave fin ae viertidure te rêt che o ai dit bielzà.
Kosim al jere cinc o sîs agns plui zovin di me, ma al veve pestât plui trois. A cuindis agns, di bessôl, al jere scjampât di cjase cuntun cusin. Al veve cjapât il tren Timisoara-Udin. De stazion al jere lât in cuesture a scuedi un lavôr. I siei amîs migrants, che a tornavin a cjase plens di bêçs e di fortune, i vevin dit che al funzionave cussì. Invezit, lu vevin puartât intun centri di acet par minôrs, dulà che al veve spietât un mês, sierât te struture, cence imparâ une peraule di talian o altri. Al veve imparât a fumâ e a bati carton cun altris minôrs rumens o cossovans come lui, “ospits” de struture. Infin, lu vevin iscrit al Ipsia, e sistemât intun dormitori alì dongje. Al veve imparât di corse e cun passion. Dopo pôc, al cjacarave talian e furlan miôr di tancj talianots de sô stesse etât.
Al veve tacât un stage cu la CAMIN. Lu paiavin pôc e nuie, cu la fufigne dal stage, ma Pieri lu veve sistemât intun so apartament, che al jere une buse e dentri a jerin in vot. No vevin i linzûi e a durmivin sui materàs. Però a vevin la paraboliche.
Al veve une morose, a Timisoara, e si clamave Marie. Le ai cognossude agns dopo, cuant che si è presentade a cjase mê, par dîmi che Kosim al jere sparît. Anzit, che Kosim lu vevin copât. (Al va indevant sul prossim numar)
di Igor Londero


text:
Cuartet di musiche swing/manouche componût di musiciscj che a vegnin di svariadis realtâts musicâls, unîts de passion musicâl pal swing francês dai agns ’40: a ’sunin i classics de tradizion gypsy-jazz, gjenar musicâl nassût intai agns ’40 a Parîs par man dal ghitarist zingar Django Reinhardt e dal violinist Stephan Grappelli intal grup Quintette du Hot Club de France, che insiemi a àn unît il jazz-swing american cu la musiche popolâr francese. A spaziin di composizions di Django Reinhardt ai valzer mousette francês de epoche, di là di cierts standard dal jazz american di bal (Duke Ellington, Gershwin, Porter, e v.i.), ’fin a gnovis composizions dai membris dal grup. Il grup si contrassegne ancje pal ûs di struments simii, par fate e tipologjie, a chei origjinâi de epoche, in particolâr aes spetacolârs ghitaris Selmer/Maccaferri.
Formazion: Matteo Sgobino – vôs e ghitare; Alan Malusà Magno – ghitare; Sebastiano Frattini – violin; Alessandro Turchet – cuintribàs.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
INOVÂL
PAI 80 AGNS
DI ARNALDO BARACETTI
Udin
Vinârs ai 20 di Zenâr dal 2012 aes 17.30
Palaç Belgrât - Sede de provincie di Udin
Salon dal Consei
Pe ocasion al sarà presentât il libri in so omaç "Friuli. Autonomia e territorio" di Gianfranco Ellero e Geremia Gomboso.
Aes 17.30
A pandaran i lôr auguris a Arnaldo Baracetti:
Renzo Tondo - President regjon Friûl-Vg
Pietro Fontanini - President Provincie di Udin
Furio Honsell - Sindic Comun di Udin
Cristiana Compagno - Retore Universitât dal Friûl
Lorenzo Zanon - President ARLeF
Geremia Gomboso - Segretari Istitût Ladin Furlan
Gianfranco Ellero - Diretôr Golaine di Studis sul Autonomisim
Gianfranco D'Aronco - President Comitât pe Autonomie e pal Rilanç dal Friûl
Lorenzo Pelizzo - President Societât Filologjiche Furlane
Adriano Luci - President Confindustrie di Udin
Roberto Muradore - Segretari CISL di Udin
aes 19.00 - Giringhel finâl
----------------
Lei sul Messaggero Veneto di Udin, la interviste a l'On. Arnaldo Baracetti:
http://messaggeroveneto.gelocal.it/cronaca/2011/12/29/news/baracetti-festeggia-80-anni-di-battaglie-in-difesa-del-friuli-1.3000065


text:
“Autonomie” e je une des peraulis clâf cuant che si fevele di rivendicazions e di prospetivis in cont di comunitâts teritoriâls, minorancis e nazionalitâts. Une altre che e salte fûr avonde dispès, in gjenerâl, in chest contest, e je “indipendence”.
AUTONOMIE, DAL DOPOVUERE INCÀ_ Tal câs dal Friûl, la prime e je une vore doprade, almancul de fin de Seconde Vuere Mondiâl incà. Cun di fat a son stâts e a son ancjemò in dì di vuê pardabon tantonons di lôr che a fevelin di “autonomie”, ancje se a son diferents sei il so sogjet (autonomie di cui?), sei i siei interlocutôrs (autonomie rispiet a cui?), sei lis sôs resons (autonomie parcè?), sei i siei intindiments (autonomie par fâ ce?) e fintremai in cualchi câs no si capìs nancje se a son e cuâi che a son. Cheste varietât, che e devente ambiguitât o ben confusion, e cres ancjemò se si fevele di “autonomisim”.
A son passâts passe Sessante agns, ma la situazion no somee masse cambiade di cuant che tal 1948 Pier Pasolini su “Il Mattino del Popolo” dai 28 di Fevrâr al scriveve in cont des tantis visions diferentis di «Friuli autonomo» che a jerin in chê volte. Daûr de etichete dal “autonomisim” si cjatin formis di organizazion e di rapresentazion che a van dal moviment di opinion trasversâl al moviment-partît conservadôr o cualuncuist, dal moviment-partît di çampe o centriçampe al partît di çampe alternative, dal associazionisim confessionâl o laic fintremai aes opinions cence partît, cemût che al è in dì di vuê.
INDIPENDENCE, UN CONCET TABÙ_ Al è dut un altri il discors in cont di “indipendence” e “indipendentisim”, no pai pericui di ambiguitât che a puedin jessi tancj ancje in chest câs, ma par vie che a son peraulis e concets che, al contrari che inaltrò in Europe, chi di nô a son tabù. Al meretarès di fâi un pensament parsore, cun di plui che intal contest politic e economic di cumò, là che, su la fonde de interdipence che e je a nivel european e planetari, propit la “indipendence” e somee jessi la forme plui coerente di “autonomie”.
IL DIPENDENTISIM_ Ancjemò prime al covente fat un resonament su “dipendence” e “dipendentisim” e duncje su “no dipendence” e “no dipendentisim”. E je une cuistion che cualchi mês indaûr e je stade frontade cun sintiment in Sardegne (http://www.area89.it/post/2011/09/11/Il-Dipendentismo.aspx), che e tocje la culture ancjemò prime de politiche.
Tal lengaç, par esempli, il “dipendentisim” si palese te acuisizion acritiche di espressions tant che “piccola patria” o “Triveneto” e te lôr trasformazion, compagne, in “piçule patrie” o “Trivenit”, par no fevelâ di cemût che si dopre l’adietîf “nazionâl”. Ma al è “dipendentisim” ancje chel di cui che al à pôre de peraule furlane “eclesiastic” dome parcè che e somee masse al talian “ecclesiastico”, dismenteantsi che tal mont al esist inmò alc altri (dal grêc antîc “Ἐkkλnσίa” al inglês “ecclesiastic”), o che nol acete che un libri par furlan al vedi un titul che al partìs di chel di une cjançon di Ivano Fossati, dome par vie che al è un cjantant talian.
Marco Stolfo
ATUALITÂT – Trê peraulis e trê concets di sclarî............
“Autonomie” e je une des peraulis clâf cuant che si fevele di rivendicazions e di prospetivis in cont di comunitâts teritoriâls, minorancis e nazionalitâts. Une altre che e salte fûr avonde dispès, in gjenerâl, in chest contest, e je “indipendence”.


text:
Partît Independentist Puertorican
Il Partît Independentist Puertorican (spagnûl Partido Independentista Puertorriqueño, PI) al è un partît che al sosten la indipendence di Puerto Rico dai Stâts Unîts. Al è un dai trê grancj partît de isule, e il secont plui vecjo come date di regjistrazion.
Il PIP al è un partît di çampe che al sosten une politiche sociâl-democratiche. La politiche indipendentiste dal partît e à vût il supuart di un grum di int di dut il mont, e in particolâr dal centri e sud Americhe. Intal Novembar 2006 un congrès organizât a Paname cun rapresentants di 22 paîs merecans al à puartât ae formazion di un Comitât permanent di lavôr a supuart de indipendence.
La bandiere dal partît e je verde, cuntune crôs nordiche blancje dentri; il vert al rapresente la sperance di libertât, la crôs blancje il sfuarç par vêle e l'impegn pe democrazie.
Leams esternis[cambie | modifiche il codiç]
- (spagnûl) (inglês) www.independencia.net/


text:
Se us domandin cuâl che al è il puest – tal vuestri imagjinari o te vuestre memorie – che al rapresente miôr la comunitât dal paîs furlan, dal sigûr us vignaran iniment tantis robis: la place, la glesie, il municipi, la latarie, la canoniche, il plaçâl de sagre… E va ben, dutis rispuestis che a àn un sens. Ma o sin pronts ancje a scometi che la rispueste di tancj e sarà “la ostarie”.
Parcè che – ancje lassant de bande la vecje e strache iconografie dal furlan cjochele “simpri ator pai bars” – al jere te ostarie (massime une volte, cuant che il bar de vile al jere cuasi simpri ancje il negoziut di alimentârs…) che la int si cjatave par fevelâ des robis dal paîs. Al jere li che si tontonave cul sindic par cualchi alc che nol tornave, al jere li che i coscrits a fasevin la riunion par organizâ la sagre dal paîs o il bal, al jere li che lis feminis si cjatavin ogni dì par comprâ il pan, par fâ une babade e par dâi un cuc ae pagjine dai muarts sul gjornâl. Timps li che – memorie di un vecjo bancjari – la ostarie le clamavin in maniere scherçose “ufficio liquidi”, tant a dî che ai furlans par solit ur ven miôr a discori di bêçs denant di un tai, pluitost che intun ufizi anonim.
Disìnsi la veretât, la ostarie par nô furlans no à nuie a ce fâ cu la fieste de sabide di sere, cun chê che i disin “movida”. Parcè che te culture furlane la ostarie e je alc che al à a ce fâ cun ogni dì, plui di dì che di gnot, al massim prime di misdì o sot sere, prime o dopo di gustâ; al è chel puest dulà che si scuen passâ, o prime o dopo, par savê ce che al sucêt tal paîs, ce che e je daûr a organizâ la Pro Loco o fintremai cui che si maride cun cui…
Po dopo, tocje ancje jessi onescj cui timps di vuê, che a contâ robis tant che la ostarie di paîs di une volte si riscje di semeâ nostalgjics dal “piçul mont antîc”, e no si fasarès onôr al Friûl di vuê (massime cumò che, dopo agns di corse ae modernitât a ducj i coscj, ancje tra i zovins al somee che e torni la voie di discuvierzi i costums de proprie identitât…), e ancje a chei che ancjemò cumò a lavorin par tignî viertis lis ostariis ator pe Patrie.
Parcè che al è dibant cjapâsi pal cûl, i timps a son cambiâts, e in dì di vuê la ostarie e à di competi cuntun marcjât di ristorazion simpri plui ferbint e complicât, e – tant che i bars plui “normâi” – cun tassis e burocrazie (e di cumò indenant forsit e sarâ ancjemò plui dure, se e je vere che lis variis Tares, Tarsu e Service Tax a saran un brut colp massime propit pai piçui esercizis).
Vuê un paron di ostarie al à di scombati cun tantis dificoltâts, e cuasi cuasi si pues rivâ a capî chei che, par cirî di tirâse fûr, si fasin cjapâ de tentazion di disnaturâ chel che al jere un locâl di famee, di provâ a cambiâ la lôr vecje ostarie magari intun “wine bar” plui ae mode, par provâ a fâ casse cun vins di etichete supierbeôs o cun “spritz” futuristics, pluitost che sperâ di rivâ insom dal mês a colps di taiuts di vin di cjase in tacis di veri grues, di platuts di pan e formadi o di zeuts plens di ûfs dûrs.
Un grant merit – su chest argoment – al è dal sigûr di ricognossi a di chei che, in chescj agns, si son spindûts par difindi la ereditât storiche che chescj locâi àn simpri rapresentât – in primis il Comitât pe Difese des Ostariis Storichis dal mitic Enzo Driussi, ma ancje il pûr limitât contribût de normative regjonâl sui locâi storics, che forsit al è stât e al reste un piçul incoragjament par fâ passâ la voie a cualchi gjestôr di cambiâ la lampadine cuntun neon fluoressent o il vecjo bancon di len contun di plexiglas e metal.
Ma, dut câs, chê che e pues mantignî ancjemò vivarose cheste part integrante de nestre culture e je la int, che cu la sô frecuentazion e pues ancjemò tignî vîf chest mont. Declinât, magari, in cualchi maniere plui moderne, cun chel cimi di inteligjence di rivâ a tignî dongje i zovins cui lôr guscj plui cosmopolits, ma ancje i plui vecjos, cui lôr rais di briscule, la musiche zovine di un dj “di stîl” cun cualchi vecje vilote, magari sunade cu la armoniche. Parcè che la carateristiche storiche des ostariis e je propit chê che a son transgjenerazionâls. Nus plâs la idee di une ostarie cun tais di neri, ûfs dûrs e briscule, ma magari – parcè no – furnide cuntun modernissim servizi wi-fi… ❚
Margherita Timeus
La ostarie, la cjase plui sclete dai furlans............
Se us domandin cuâl che al è il puest – tal vuestri imagjinari o te vuestre memorie – che al rapresente miôr la comunitât dal paîs furlan, dal sigûr us vignaran iniment tantis robis: la place, la glesie, il municipi, la latarie, la canoniche, il plaçâl de sagre… E va ben, dutis rispuestis che a àn un sens. Ma o sin pronts ancje a scometi che la rispueste di tancj e sarà “la ostarie”.


text:
Consumâ verduris e pomis di stagjon al vûl dî nudrîsi in mût coret e soredut naturâl e san; in plui, doprâ in cusine i prodots intal moment che a son madûrs in maniere naturâl, cence sfuarçaduris, al risulte ancje plui economic pes sachetis e al permet di sparagnâ alc su le spese di ogni dì.
Ve ca sot, duncje, une piçule tabele che e pues jessi utile sedi par fâ la spese al pas cu la nature, sedi par otigni i miôrs risultâts alimentârs, nutrizionâi e produtîfs dal vuestri ort di cjase.
Dispès, intai orts di cjase la int e semene ancje cualchi plantute e cualchi pomâr par rivâ adore a vê vie pal an cualchi pome; duncje l’ort al devente pardabon un broili.
Gabriele Pressacco
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Ducj i regjistris publics
Viodude combinade dai regjistris des cjamadis, eliminazions, protezions, blocs e azions dai sysops. Tu puedis strenzi la viodude sielzint un gjenar di regjistri, un non utent o la vôs che ti interesse.
- 5 di Set 2022 a lis 18:11 Furlanat Discussion contribûts ha creato la pagina Biologjie molecolâr (Gnove pagjine: La biologjie molecoâr al é chel ram da la biolgjie che al ûl studiâ la relazion tra le interazion e la funzion da lis biomoleculis (e.g proteinis, DNA, RNA, etc). Un tipical esempli de biologjie moleocolâr al é il studi da la maniere cun cui il DNA al é trascrit in RNA e al é tradusût in proteinis.) Etichete: VisualEditor
- 5 di Set 2022 a lis 17:46 Furlanat Discussion contribûts ha creato la pagina Utent:Furlanat (Gnove pagjine: Mandi! O soi un student di Dotorât, o lavori a Berlin, ma il gnó cûr al é furlan 💛💙🦅.) Etichete: VisualEditor
- 5 di Set 2022 a lis 17:42 Il profîl utent Furlanat Discussion contribûts al è stât creât automaticamentri